laion/Wikipedia-Exotic huggingface dataset:
Demarai Gray

Demarai Remelle Gray (sündinud 28. juunil 1996 Birminghamis) on Inglismaal sündinud Jamaica jalgpallur, kes mängib äärepoolkaitsjana Inglismaa Premier League'i klubis Everton ja Jamaica jalgpallikoondises. Ta alustas klubikarjääri Birmingham Citys, mille noorteakadeemiaga liitus 2006. aastal. Hooajal 2013–14 tegi ta klubi põhimeeskonnas debüüdi Inglismaa esiliigas. 2016. aasta jaanuaris liitus ta Inglismaa kõrgliigaklubiga Leicester City, kellega sõlmis kolme ja poole aasta pikkuse lepingu. Arvatav üleminekusumma oli 3,7 miljonit naelsterlingit. Hooajal 2015–16 tuli ta klubiga Inglismaa meistriks. Järgmisel hooajal lõi ta 24. septembril 2016 toimunud mängus Manchester Unitedi vastu oma esimese värava Premier League'is. 2021. aasta jaanuaris sõlmis ta lepingu Saksamaa kõrgliigaklubiga Leverkuseni Bayer, kuid naasis juba sama aasta juulis Inglismaa kõrgliigasse, liitudes Evertoniga. Aastatel 2014–2019 mängis Gray Inglismaa noortekoondistes. Tänu Jamaica päritolule kutsuti ta 2023. aastal Jamaica jalgpallikoondise. Koondisedebüüdi tegi ta 2023. aasta CONCACAF Gold Cup'i esimeses alagrupimängus USA vastu ning andis selles mängus Damion Lowe'ile väravasöödu. Teises alagrupimängus lõi Gray kaks väravat Trinidadi ja Tobago vastu. Jamaica jõudis turniiril poolfinaali, kus kaotati hilisemale meistrile Mehhiko. Gray valiti turniiri sümboolsesse koosseisu. Leicester City Premier League: 2015–16 "Leicester agree deal for Birmingham winger". BBC Sport. 2.1.2016. Vaadatud 7.2.2019 "Demarai Gray joins Bayer Leverkusen from Leicester City". Bundesliga. 31.1.2021. Vaadatud 1.2.2021 "Demarai Gray: Everton sign winger from Bayer Leverkusen for £1.7m". bbc.com. 22.7.2021. Vaadatud 26.7.2021 "Pineda, Gray and Carrasquilla lead way in Gold Cup Best XI". CONCACAF. 19. juuli 2023. Vaadatud 19. juulil 2023.  Demarai Gray – pildid, videod ja helifailid Wikimedia Commonsis Profiil Everton F.C. kodulehel
Kugalepa

Kugalepa on küla Saare maakonnas Saaremaa vallas Ninase poolsaare lõunaosas. See jääb Kugalepa ja Küdema lahe äärde. Enne Eesti omavalitsuste haldusreformi 2017. aastal kuulus küla Mustjala valda. Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014.
Wes Morgan

Westley Nathan Morgan (sündinud 21. jaanuaril 1984 Nottinghamis) on endine Jamaica jalgpallur (kaitsja). Ta alustas klubikarjääri 2002. aastal kodulinnaklubis Nottingham Forest. Ta kuulus alates hooajast 2003–04 klubi põhimeeskonda. Ta mängis klubi meeskonnas kokku üheksal hooajal, millest kuuel hooahal Inglismaa esiliigas ja kolmel hooajal Inglismaa tugevuselt kolmandas liigas. 2012. aasta jaanuaris liitus ta Inglismaa esiliigas mängiva Leicester Cityga. Tänu edukale 2011–12 hooajale, määrati ta järgmisel hooajal klubi meeskonna kapteniks. Hooajal 2013–14 võitis Leicester City Inglismaa esiliiga ja tõusis kõrgliigasse. Hooaegadel 2010–11, 2012–13 ja 2013–14 valiti Morgan Inglismaa esiliiga hooaja sümboolsesse koosseisu. 21. märtsil 2015 lõi ta mängus Tottenham Hotspuri vastu oma esimese värava Inglismaa kõrgliigas. Hooajal 2015–16 tuli ta Leicester City Inglismaa meistriks. Morgan mängis sel hooajal kõigis 38 liigamängus kõik minutid. Ta valiti koos meeskonnakaaslaste Jamie Vardy, N'Golo Kanté ja Riyad Mahreziga Premier League'i hooaja sümboolsesse koosseisu. Ta sai kolmandaks väljakumängijaks pärast Gary Pallisteri (1992–93) ja John Terryt, kes on Premier League'is tiitlihooajal mänginud kaasa kõik minutid. 14. märtsil 2017 lõi ta UEFA Meistrite Liiga kaheksandikfinaalis värava Sevilla vastu, saades sellega esimeseks Jamaica mängijaks, kes on Meistrite Liigas skoorinud. Jalgpallurikarjääri lõpetas Morgan hooaja 2020/21 lõppedes. Aastatel 2013–2016 kuulus Morgan Jamaica jalgpallikoondisse. Ta tegi koondisedebüüdi 7. septembril 2013 mängus Panama vastu. Ta kuulus Jamaica koondisse 2015. aasta Copa Américal, 2015. aasta CONCACAF Gold Cupil ja 2016. aasta Copa América Centenariol. Leicester City Premier League: 2015–16 Football League Championship: 2013–14 FA Cup: 2020–21 "Leicester City Captain Wes Morgan Calls Time On Historic Career". www.lcfc.com (inglise). Vaadatud 21. mail 2021.  Wes Morgan – pildid, videod ja helifailid Wikimedia Commonsis Profiil Leicester City F.C. kodulehel
Joshua King

Joshua Christian Kojo King (sündinud 15. jaanuaril 1992 Oslos) on Norra jalgpallur. Ta mängib ründajana Türgi kõrgliigaklubis Fenerbahçe ja Norra jalgpallikoondises. Ta alustas noorena klubikarjäääri Norra klubides. 2008. aastal liitus ta Manchester Unitediga. Klubi põhimeeskonnas tal liigadebüüti teha ei õnnestunud. Aastatel 2010–2012 oli ta laenul Inglismaa esiliiga klubides Preston North End, Hull City ja Blackburn Rovers ning Saksamaa kõrgliigas Mönchengladbachi Borussias. 2013. aasta jaanuaris sõlmis ta Blackburn Roversiga püsiva lepingu. 2015. aasta mais otsustas ta Blackburn Roversi lepingut mitte pikendada ja liituda ta Inglismaa kõrgliiga klubiga AFC Bournemouth. 21. novembril 2015 lõi ta mängus Swansea City vastu oma esimese värava Inglismaa kõrgliigas. Hooajal 2016–17 lõi ta Premier League'is koguni 16 väravat. 2017. aasta augustis sõlmis King Bournemouthiga uue nelja-aastase lepingu. 2021. aasta veebruaris siirdus ta Evertoni. Sama aasta juulis sõlmis ta kaheaastase lepingu äsja Inglismaa kõrgliigasse naasnud Watfordiga. 23. oktoobril 2021 tegi ta Inglismaa kõrgliigas oma eelmise koduklubi Evertoni vastu toimunud mängus kübaratriki. Inglismaa kõrgliigas lõi ta sel hooajal veel värava vaid 20. novembril Manchester Unitedi vastu ja 28. novembril penaltist Leicester City vastu. Watford jäi liigas eelviimaseks ja langes tagasi esiliigasse. 2022. aasta juulis sõlmis ta kaheaastase lepingu Fenerbahçega. Debüüdi Norra jalgpallikoondises tegi King 7. septembril 2012 MM-i valikmängus Islandi vastu. Esimese värava lõi ta koondise särgis sama aasta 16. oktoobril mängus Küprose vastu. Tema isa on pärit Gambiast ja ema norralanna. "Man Utd striker Josh King completes Blackburn transfer". BBC Sport. 2.1.2013. Vaadatud 7.2.2019 "Joshua King joins Bournemouth from Blackburn Rovers". Sky Sports. 28.5.2015. Vaadatud 7.2.2019 "AFCB – Joshua King signs new four-year deal". afcb.co.uk. 29.8.2017. Vaadatud 7.2.2019 "Joshua King: Everton sign Norway striker from Bournemouth". BBC Sport. 2.2.2021. Vaadatud 2.2.2021 "Official: Watford Sign King". www.watfordfc.com. 9.7.2021. Vaadatud 23.10.2021 Everton 2-5 Watford. bbc.com. 23.10.2021. Vaadatud 23.10.2021  Joshua King – pildid, videod ja helifailid Wikimedia Commonsis
Mustla

Mustla on alevik Viljandi maakonnas Viljandi vallas. Aastatel 1938–1979 olid Mustlal linnaõigused. Aastatel 1991–2017 (kuni Eesti omavalitsuste haldusreformini) asus Mustla alevikus Tarvastu valla halduskeskus. Mustlas on tehtud komöödiafilmi "Vanad ja kobedad saavad jalad alla" filmivõtted. Mustla tekkis 19. sajandi lõpul, kui Tarvastu mõis ja kirikumõis hakkasid Mustla kõrtsi juurde krunte müüma. 19. ja 20. sajandi vahetusel sai Mustlast Tarvastu kihelkonna keskus. 1899. aastal asutati Mustla Põllumeeste Selts, 1914. aastal valmis (1962. aastal tulekahjus hävinenud) seltsimaja. Mustlas tegutses Tarvastu kihelkonnakooli õpetaja ja köster Hans Wühner Aleviõigused sai Mustla 18. juunil 1926, seoses asula eraldamisega Tarvastu vallast; kehtima hakkasid need 1. jaanuarist 1927. Mustla sai kolmanda astme linna staatuse 1. mail 1938 jõustunud linnaseadusega, Mustla linnavanem oli Johan Rekand. Mustla kaotas linna staatuse 1979. aastal, kui Mustla liideti tollase Tarvastu külanõukoguga. Mustlas asuvad Tarvastu muuseum, Tarvastu kalmistu ja Viljandimaa päästeteenistuse Mustla komando muuseum. Mustla aleviku Posti tänaval on miljööväärtuslik lõik Õnne tänavast Vabriku tänavani. Selle pikkus on umbes pool kilomeetrit ning see hõlmab ka aleviku südamikku koos Tünni kõrtsi, turuplatsi, postkontori, bussijaama ja pangakontoriga. 1930. aastatel töötasid neis majades kaks restorani, kingsepa- ja õmblustöökoda, lihakarn ning mitu poodi ja pangakontorit. Posti tänav 27 sihvakal nurgatorniga majas asus Eesti ajal Ühispank ja juuksur, kuid maja omanik jäi pangale võlgu ja pidi maja võlgade katteks ära andma. Nõukogude ajal läks maja Viljandi Tarbijate Ühistule. Mustlas sündinud inimesi: Lembit Lõhmus, graafik Madis Milling, koomik ja näitleja Heino Pars, nukufilmilavastaja Raivo Tafenau, džäss-saksofonist Tarvastu Vabadussõja mälestussammas Mustla Posti tn 27, elamu- ärihoone Mustla Tünni kõrts, Posti tn Tarvastu Raamatukogu Mustlas Tarvastu Gümnaasiumihoone Mustlas Tarvastu Gümnaasium Tarvastu Raamatukogu Mustla rahvamaja Maa-amet, vaadatud 21.11.2020. Statistikaameti statistika andmebaas, vaadatud 28.05.2024. Eesti haldus- ja asustusjaotuse klassifikaatori muudatused, vaadatud 16.09.2018. Linnaseadus., Riigi Teataja, nr. 43, 27 aprill 1938 Suuri muudatusi omavalitsuse ametikohtadel, Lääne Elu : Läänemaa häälekandja, 31 juuli 1940 Jüri E. Kukk, Tarvastu tahab ajaloolist Mustlat hoida, sakala.postimees.ee, 29. november 2007 Ettevõtja taastab Mustla siluetti, sakala.postimees.ee, 26. oktoober 2001 1959 a rahvaloendusandmed 1970 a rahvaloendusandmed 1979 a rahvaloendusandmed  Mustla – pildid, videod ja helifailid Wikimedia Commonsis
1922. aasta rahvaloendus

1922. aasta rahvaloendus oli rahvaloendus, mis viidi Eestis läbi 1922. aasta lõpus. See oli ühtlasi esimene üldine rahvaloendus Eesti Vabariigis. Rahvaloenduse andmete järgi elas Eestis 1 107 059 elanikku, kellest 298 873 elas linnas ja 791 934 maal. Eesti ajalugu: kronoloogia. 2007. Koostanud Sulev Vahtre. Teine trükk. Kirjastus Olion. Lk 204–206 https://web.archive.org/web/20190207140257/https://www.stat.ee/20403 (vaadatud 07.02.2019) Rahvastik maakondades ja linnades, 1922
James Tomkins

James Oliver Charles Tomkins (sündinud 29. märtsil 1989 Basildonis) on Inglismaa jalgpallur. Ta mängib Premier League'i klubis Crystal Palace. Ta alustas klubikarjääri West Ham Unitedis, mille noorteakadeemiaga liitus ta 1997. aastal. Klubi põhimeeskonnas debüteeris ta hooajal 2007–08. 4. aprillil 2009 lõi ta mängus Sunderlandi vastu oma esimese värava Inglismaa kõrgliigas. Tomkins mängis West Ham Unitedi meeskonnas kokku üheksal hooajal, millest kaheksa Premier League'is ja ainult hooaeg 2011–12 Inglismaa esiliigas. 2016. aasta juulis sõlmis ta viieaastase lepingu Crystal Palace'iga. Üleminekusumma oli 10 miljonit naelsterlingit. Tomkins on kuulunud Inglismaa noortekoondistesse. 2012. aasta suveolümpiamängude jalgpalliturniiril kuulus ta Suurbritannia võistkonda. "Tomkins Joins Palace". Crystal Palace F.C. 5.7.2016. Vaadatud 7.2.2019  James Tomkins – pildid, videod ja helifailid Wikimedia Commonsis Profiil Crystal Palace'i kodulehel
20. Augusti väljak

20. Augusti väljak on väljak Tallinna vanalinnas Harjumäel. Väljak on nimetatud 20. augustil 1991 toimunud sündmuse mälestuseks ("Otsus Eesti riiklikust iseseisvusest"). Väljaku nimi kinnitati 3. augustil 2011. Väljak avati pidulikult 20. augustil 2011. KNAB (vaadatud 05.02.2019) http://www.delfi.ee/news/paevauudised/eesti/fotod-harjumael-avati-20-augusti-valjak?id=56116678 (vaadatud 05.02.2019)
Max Meyer

Maximilian Meyer (tuntud kui Max Meyer; sündinud 18. septembril 1995 Oberhausenis) on Saksamaa jalgpallur, kes mängib poolkaitsjana Šveitsi kõrgliigaklubis Luzern. Ta alustas klubikarjääri Saksamaa klubis Schalke. Saksamaa kõrgliigas tegi ta debüüdi hooajal 2012–13. Järgmisel hooajal lõi ta Bundesligas juba kuus väravat. Esimestel hooaegadel mängis Meyer ründava poolkaitsjana, kuid hiljem kaitsvamal positsioonil, mistõttu ka tema löödud väravate arv vähenes. 2018. aasta augustis sõlmis ta kolmeaastase lepingu Inglismaa kõrgliigaklubiga Crystal Palace. 19. jaanuaril 2019 lõi ta mängus Liverpooli vastu oma esimese värava Inglismaa kõrgliigas. 2021. aasta jaanuaris liitus ta Saksamaa kõrgliigaklubiga 1. FC Köln. 2021. aasta septembris sõlmis ta kaheaastase lepingu Türgi kõrgliigaklubiga Fenerbahçe. Hooaja 2021/22 teises pooles oli ta laenul Taani kõrgliigaklubis Midtjylland. 2022. aasta augustis sõlmis ta üheaastase lepingu Luzerniga. 2017. aastal tuli Meyer Saksamaa kuni 21-aastaste koondisega omavanuste Euroopa meistriks. 2016. aasta suveolümpiamängudel võitis ta Saksamaa meeskonnaga hõbemedali. Saksamaa jalgpallikoondises tegi ta debüüdi 13. mai 2014 mängus Poola vastu. Esimese värava lõi ta koondise särgis 31. augustil 2016 sõprusmängus Soome vastu. "Max Meyer Joins Crystal Palace". Crystal Palace F.C. 2.8.2018. Vaadatud 7.2.2019 https://www.transfermarkt.com/max-meyer/profil/spieler/146164 (vaadatud 30.11.2021)  Max Meyer – pildid, videod ja helifailid Wikimedia Commonsis
Küdema

Küdema on küla Saare maakonnas Saaremaa vallas. Enne Eesti omavalitsuste haldusreformi 2017. aastal kuulus küla Mustjala valda. Seal asub Küdema laht. Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014.
4x4 reisid

4x4 reisid on Eesti reisisaade ja selle saate automatkajate seltskonna nimi. Automatkajatest tuntuimad on Rait ja Kai Paimets. Reisisaadet näidati kanalitel ETV, ETV2 ja TV3. 2016. aastal tunnustati reisiseltskonda aasta matkaja aunimetusega. 2011 – "4x4. Mongoolia ja Siber" ETV 2011 – "4x4. Polaartrip" ETV2 2012 – "4x4. Magadan" ETV2 2013 – "4x4. Taimõr ja Jamal" ETV2 2013 – "4x4. Kasahstan ja Kõrgõzstan" ETV 2014 – "4x4. Tšukotka" ETV2 2015 – "4x4. Tadžikistan. Türkmenistan. Usbekistan" ETV2 2015 – "4x4. Dikson" ETV2 2016 – "4x4. Kaukaasia" ETV2 2016 – "4x4. Reis Venemaa lõppu – Tšukotka" TV3 2017 – "4x4. Rait, Raivo ja naised teel Iraani" TV3 2018 – "4x4. Aafrika" ETV2 2019 – "4x4. Põhjaminek – Tšeljuskini neem" TV3 2021 – "4x4. Türgi" ETV2 2023 – "4×4. Lähis-Ida" ETV2 Koduleht
Harry Potter and the Methods of Rationality

"Harry Potter and the Methods of Rationality" ("HPMOR") on Harry Potteri romaanisarja fänniloome, mille autor on Ameerika Ühendriikide arvutiteadlane Eliezer Yudkowsky. Raamatus püütakse Harry Potteri maailma ja võlukunsti selgitada teadusliku meetodi kaudu. See koosneb 122 peatükist ja ilmus osadena 28. veebruarist 2010 kuni 14. märtsini 2015. Teosele on ilmunud mitmeid järgi. Nende seas näiteks "Significant Digits". Raamatu autor Yudkovski on tehisintellekti alale spetsialiseerunud USA teadlane. Ta on pidanud ka blogi nimega LessWrong, mis käsitleb sügavuti ratsionaalsust ja kognitiivseid nihkeid. "HPMOR" 8. peatükis, sõites rongiga Sigatüüka kooli poole, sõnastab 11-aastane Harry Potter oma eluplaani nii: Ma mõtlen midagi Baconi plaani sarnast, mitte poliitilist võimu. "Kõigi võimalike hüvede saavutamist" ja muud sellist. Ma tahan korraldada võlusõnade eksperimentaalse uurimise, määrata nende toime aluseks olevad seadused, teha maagia teadusliku teadmuse haruks, liita üheks võlurite ja tavainimeste maailm, parandada igas mõttes elukvaliteeti, viia inimkond sajandeid edasi, avastada surematuse saladus, koloniseerida Päikesesüsteem uurida galaktikat, ja kõige tähtsam - saada aru, mis siin kurat võtaks toimub sest ümberringi käib kõikjal absoluutne jama. "HPMOR" 8. peatükis annab Harry teada mõnedest tähtsamatest raamatutest, mida on lugenud: "Feynman Lectures on Physics" esimene köide. Kahneman, D., Slovic, P., & Tversky, A. (1982) "Judgment Under Uncertainty: Heuristics and Biases". Hayakawa, S. I. "Language in Thought and Action".   Cialdini, R. B. (1984). Influence: "The Psychology of Persuasion" Hastie, R., Dawes, R. "Rational Choice in an Uncertain World." Hofstadter, D. "Gödel, Escher, Bach: an Eternal Golden Braid" Raamat ilmus 2018. aastal ka vene keeles tänu edukale kampaaniale ühisrahastusplatvormil Planeta.ru, mille käigus hangiti vajaminev summa – 1,086 miljonit rubla – juba esimese 30 tunniga. Kokku koguti 11,4 miljonit rubla. Kampaania eestvedaja oli Michail Savin, Lendava Makaronimonstrumi kiriku patriarh. Hiinakeelne tõlge ilmus võrgus 2015. aastal Osaline tõlge on olemas 17 keeles. https://www.fanfiction.net/s/5782108/1/Harry_Potter_and_the_Methods_of_Rationality https://www.vice.com/read/theres-something-weird-happening-in-the-world-of-harry-potter-168 https://www.washingtonpost.com/news/volokh-conspiracy/wp/2015/03/14/harry-potter-and-the-methods-of-rationality-is-complete-and-it-is-excellent/ Significant Digits Российский краудфандинговый рекорд побила книга по мотивам «Гарри Поттера». Контролировать печать будет ФБК Книга «Гарри Поттер и методы рационального мышления» установила рекорд российского краудфандинга "Chinese Translation of HPMOR is complete (with 6-book cover art)". Vaadatud 8.02.2019. "More Info". Vaadatud 8.02.2019. Ametlik koduleht (inglise keeles)
Danilo

Danilo Luiz da Silva (enam tuntud lihtsalt kui Danilo; sündinud 15. juulil 1991 Bicases) on Brasiilia jalgpallur, kes mängib parem- või vasakkaitsjana Itaalia kõrgliiga klubis Torino Juventus ja Brasiilia jalgpallikoondises. Ta alustas klubikarjääri kodumaal América Mineiros. 2010. aasta mais liitus ta Brasiilia kõrgliiga klubiga Santos. 2011. aastal võitis ta klubiga São Paulo osariigi meistrivõistlused Campeonato Paulista ja Lõuna-Ameerika klubide meistrivõistlused Copa Libertadores. Copa Libertadorese finaalis kohtus Santos Uruguay klubiga Peñarol ning otsustavas teises mängus lõi ka Danilo värava, tuues Santosele 2:1 võidu. 2012. aasta jaanuaris sõlmis ta lepingu Portugali kõrgliiga klubiga Porto. Üleminekusumma oli 13 miljonit eurot. Hooaegadel 2011–12 ja 2012–13 tuli ta klubiga Portugali meistriks. 2015. aasta märtsis liitus Danilo 31,5 miljoni euro eest Hispaania La Liga klubiga Madridi Real. Ta tuli klubiga hooajal 2016–17 Hispaania meistriks ning võitis hooaegadel 2015–16 ja 2016–17 UEFA Meistrite Liiga. 2017. aasta juulis sõlmis ta viieaastase lepingu Inglismaa kõrgliiga klubiga Manchester City. Arvatav üleminekusumma oli 26,5 miljonit eurot. Esimese värava Inglismaa kõrgliigas lõi ta 23. detsembril 2017 mängus AFC Bournemouthi vastu. Hooaegadel 2017–18 ja 2018–19 tuli ta klubiga Inglismaa meistriks. 2019. aasta augustis siirdus ta Torino Juventusesse, kellega sõlmis viieaastase lepingu. Üleminekusumma oli 37 miljoni eurot. 2011. aastal tuli ta Brasiilia kuni 20-aastaste koondisega juunioride maailmameistriks. Debüüdi Brasiilia jalgpallikoondises tegi Danilo 14. septembril 2011 mängus Argentina vastu. Ta kuulus Brasiilia koondisse 2018. aasta maailmameistrivõistlustel. 2012. aasta suveolümpiamängudel võitis ta Brasiilia meeskonnaga hõbemedali. América Mineiro Campeonato Brasileiro Série C: 2009 Santos Campeonato Paulista: 2011 Copa Libertadores: 2011 Porto Primeira Liga: 2011–12, 2012–13 Madridi Real La Liga: 2016–17 UEFA Meistrite Liiga: 2015–16, 2016–17 UEFA Superkarikas: 2016 FIFA Club World Cup: 2016 Manchester City Premier League: 2017–18, 2018–19 FA Cup: 2018–19 EFL Cup: 2017–18, 2018–19 "Danilo joins Manchester City". Manchester City F.C. 23.7.2017. Vaadatud 7.2.2019 "Danilo: Manchester City sign Real Madrid defender for £26.5m". BBC Sport. 23.7.2017. Vaadatud 7.2.2019  Danilo – pildid, videod ja helifailid Wikimedia Commonsis Profiil Manchester City kodulehel
Liiküla

Liiküla on küla Saare maakonnas Saaremaa vallas. Enne Eesti omavalitsuste haldusreformi 2017. aastal kuulus küla Mustjala valda. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014.
5 kauneimat Eesti lasteraamatut

"5 kauneimat Eesti lasteraamatut" on iga-aastane lasteraamatute konkurss, mille korraldajad on Eesti Kujundusgraafikute Liit, Eesti Kirjastuste Liit, Eesti Lastekirjanduse Keskus, Eesti Rahvusraamatukogu ja Eesti Trüki- ja Pakenditööstuse Liit. Selle konkursiga paralleelselt viiakse läbi ka konkurssi "25 kauneimat Eesti raamatut". ... 2017 Jaanus Vaiksoo. "Kolm sügist". Ärkel Kuidas loomad endale sabad said". Kujundaja ja illustraator: Catherine Zarip. Tammerraamat Ellen Niit. "Onu Ööbik Öösorri tänavast". Tammerraamat Paul-Eerik Rummo. "Tihane tõstab tiibu". Tammerraamat Anti Saar. "Külaskäik". Päike ja Pilv ... http://estbook.com/kauneimad-raamatud/
Fintel

Fintel on vald Saksamaal Alam-Saksi liidumaal Rotenburgi kreisis. Valla pindala on 36,08 km². 31. detsembril 2017 elas seal 2850 inimest. Vald paikneb Fintau ja Ruschwede jõe ääres. Fintel kuulus 1180. aastal rajatud vürstlikku Verdeni piiskopkonda. 1648. aastal muudeti vürstlik piiskopkond Verdeni vürstkonnaks, mida valitseti esialgu personaalunioonis Rootsi krooniga, mille katkestas Taani okupatsioon aastatel 1712–1715, ja 1715. aastast Hannoveri krooniga. 1807. aastal annekteeris üürike Vestfaali kuningriik vürstkonna, 1810. aastal annekteeris selle Prantsusmaa. 1813. aastal anti vürstkond tagasi Hannoveri kuurvürstkonnale, mis pärast Hannoveri kuningriigiks ülendamist 1814. aastal liidendas vürstkonna reaaluniooni ning vürstlikust territooriumist, sealhulgas Fintelist, sai uue, 1823. aastal loodud Stade regiooni osa. Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023. Ametlik veebileht
Helvesiek

Helvesiek on vald Saksamaal Alam-Saksi liidumaal Rotenburgi kreisis. Valla pindala on 21,78 km². 31. detsembril 2017 elas seal 791 inimest. Helvesiek kuulus 1180. aastal rajatud vürstlikku Verdeni piiskopkonda. 1648. aastal muudeti vürstlik piiskopkond Verdeni vürstkonnaks, mida valitseti esialgu personaalunioonis Rootsi krooniga – mille katkestas Taani okupatsioon (1712–1715) – ja 1715. aastast Hannoveri krooniga. 1807. aastal annekteeris üürike Vestfaali kuningriik vürstkonna, 1810. aastal annekteeris selle Prantsusmaa. 1813. aastal anti vürstkond tagasi Hannoveri kuurvürstkonnale, mis – pärast Hannoveri kuningriigiks ülendamist 1814. aastal – liidendas vürstkonna reaaluniooni ning vürstlikust territooriumist, sealhulgas Helvesiekist, sai uue 1823. aastal loodud Stade regiooni osa. Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023. www.helvesiek.de
Liivaranna

Liivaranna on küla Saare maakonnas Saaremaa vallas. Kuni 2017. aasta Eesti omavalitsuste haldusreformini kuulus küla Mustjala valda ja kandis nime Liiva. Küla territooriumil asub Liiva neem. Liiva pank Maa-amet, vaadatud 21.11.2020. Statistikaamet, vaadatud 10.11.2020. http://metaweb.stat.ee/get_classificator_file.htm?id=4412334&siteLanguage=et, vaadatud 4.11.2017.
Lauenbrück

Lauenbrück on vald Saksamaal Alam-Saksi liidumaal Rotenburgi kreisis. Valla pindala on 21,89 km². 31. detsembril 2017 elas seal 2276 inimest. Lauenbrück kuulus 1180. aastal rajatud vürstlikku Verdeni piiskopkonda. 1648. aastal muudeti vürstlik piiskopkond Verdeni vürstkonnaks, mida valitseti esialgu personaalunioonis Rootsi krooniga – mille katkestas Taani okupatsioon (1712–1715) – ja 1715. aastast Hannoveri krooniga. 1807. aastal annekteeris üürike Vestfaali kuningriik vürstkonna, 1810. aastal annekteeris selle Prantsusmaa. 1813. aastal anti vürstkond tagasi Hannoveri kuurvürstkonnale, mis – pärast Hannoveri kuningriigiks ülendamist 1814. aastal – liidendas vürstkonna reaaluniooni ning vürstlikust territooriumist, sealhulgas Lauenbrückist, sai uue 1823. aastal loodud Stade regiooni osa. Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023. www.fintel.de
Stemmen (Rotenburg)

Stemmen on vald Saksamaal Alam-Saksi liidumaal Rotenburgi kreisis. Valla pindala on 24,63 km². 31. detsembril 2017 elas seal 817 inimest. Stemmen kuulus 1180. aastal rajatud vürstlikku Verdeni piiskopkonda. 1648. aastal muudeti vürstlik piiskopkond Verdeni vürstkonnaks, mida valitseti esialgu personaalunioonis Rootsi krooniga – mille katkestas Taani okupatsioon (1712–1715) – ja 1715. aastast Hannoveri krooniga. 1807. aastal annekteeris üürike Vestfaali kuningriik vürstkonna, 1810. aastal annekteeris selle Prantsusmaa. 1813. aastal anti vürstkond tagasi Hannoveri kuurvürstkonnale, mis – pärast Hannoveri kuningriigiks ülendamist 1814. aastal – liidendas vürstkonna reaaluniooni ning vürstlikust territooriumist, sealhulgas Stemmenist, sai uue 1823. aastal loodud Stade regiooni osa. Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023.